open-index/open-wikipedia-markdown huggingface dataset:
Meteorittnedslag i Troms 7. juni 2006

**Meteorittnedslaget i Troms 7. juni 2006** var en meteoride på anslagsvis 10–12&nbsp;kg, eller noe større, som kom inn i atmosfæren kl. 02.05, og som deretter eksploderte. Det kraftige smellet kunne høres fra Lyngen til Nordreisa, et område på mer enn 100&nbsp;km i diameter. Dette er et uvalig stort område for slike fenomener. Objektet ble omtalt som en rødlig lyskule som lyste opp som en blitz. Selv om det var midnattssol var det sterke lysfenomenet synlig over store avstander, i alle fall til Narvik i Nordland. Flere fotografier ble tatt av meteor-fenomenet.

Sjokkbølgene fra eksplosjonen ble registrert av NORSAR i Karasjok kl. 02.13.25. Også seismiske forstyrrelser ble registrert. Det ble framsatt en teori av avisa Nordlys om at det hadde skjedd et nedslag i Reisadalen i Troms, men lokale beboere i dalen informerte senere om at dette var et ras-sår som hadde oppstått tidligere dette året.

En forsker ved Nordlysobservatoriet uttalte at det nok er en meteoroide på 10-12 kilo som har kommet inn i atmosfæren. Men sannsynligvis var objektet en god del større enn dette. Forskere er uenige om størrelsen, men energien i eksplosjonen er i ettertid beregnet til 1/100 av styrken til atombomben som ble sluppet over Hiroshima i 1945. Opprinnelig ble den anslått til det samme utfra en sprengkraft på 40 kt TNT.

Folk oppfordres til å lete etter fragmenter av et mulig nedfall av meteoritten i Reisadalen og omkringliggende områder. Slike kan være verdt mange tusen kroner, men alle leteforsøk så langt har vært resultatløse. Dette kan også ha sin forklaring i at materialet i den innkommende meteoroide hadde en lav egenvekt og styrke.

## Se også
* Meteor, meteoroide, meteoritt
* Alta-meteorittene

## Noter


## Referanser


## Eksterne lenker
* forskning.no
* aftenposten.no
Michael Carrick

**Michael Carrick** (født 1981) er en engelsk fotballtrener og tidligere fotballspiller som er midlertidig hovedtrener for Manchester United.

Han kom fra Tottenham Hotspur i 2006 for over 200 millioner kroner. Han har også spilt for West Ham United og Birmingham City. Han spilte med draktnummer 16 for Manchester United.

Den 11. juli 2017 ble han utnevnt til kaptein for Manchester United.

Den 12. mars 2018 bekreftet han at han kom til å legge opp etter sesongen 2017/2018. Etter at Ole Gunnar Solskjær fikk sparken 21. november 2021, ble han Manchester Uniteds midlertidige trener til 29. november, da Ralf Rangnick tok over ut sesongen.

2022 fikk han sin første permanente fotballtrenerjobb for den engelske klubben .

I januar 2026 fikk Carrick jobben som midlertidig hovedtrener i Manchester United etter at Ruben Amorim fikk sparken.

## Landslaget
Han debuterte fra start på  i 2005, og var med i troppen til VM 2006 i Tyskland.

## Meritter
**Manchester United**
* Premier League: (5) 2006/07, 2007/08, 2008/09, 2010/11, 2012/13
* Mesterligaen: (1) 2008
* FA-cupen: (1) 2016 
* Ligacupen: (2) 2009/10, 2016/17
* Europaligaen: (1) 2016/17
* FA Community Shield: (5) 2007, 2008, 2010, 2011, 2016
* FIFA Club World Cup: (1) 2008

## Karriere som spiller (alle turneringer)
*Per 14. januar 2026*

## Statistikk
**Manchester United**

## Referanser


## Eksterne lenker
* 
* Michael Carricks profil på united.no
* Michael Carricks profil på manutd.com (engelsk)
Kinin

**Kinin** (av eng. *quinine*) er et legemiddel fremstilt av kinabark (*Cinchonae cortex*), bark fra kinatre (*Cinchonae pubescens*), og var tidligere det mest brukte middelet mot tropesykdommen malaria. I Europa gikk kinabark under beskrivelsen **peruansk bark** på 1700-tallet, der den nederlandske legen Gerardi van Swieten (1700–1772) refererte til bruk av den i sitt seks binds legeverk publisert i 1745. Van Swieten er siden kjent som den som først beskrev et tilfelle av episodisk klasehodepine.

Kinin finnes blant annet i tonic og blir derfor mye brukt i cocktailen gin og tonic. Denne drinken skal ha blitt oppfunnet for å maskere den bitre smaken til kinin.

Kinin har blitt brukt til å blande ut narkotiske stoffer i pulverform, som for eksempel heroin og kokain, for økt fortjeneste.
## Referanser
Ingrid Noll

**Ingrid Noll** (født 29. september 1935 i Shanghai i Kina), egentlig navn *Ingrid Gullatz*, er en tysk forfatter.

Noll vokste sammen med tre søsken opp i Nanjing som datter av en tysk lege. Hun flyttet i 1949 til Tyskland, hvor hun tok avsluttende eksamen fra gymnaset (Abitur) og startet på et ufullført studium i germanistikk og kunsthistorie. Hennes debutroman *Der Hahn ist tot* kom først da Noll var 56 år gammel, i 1991. Som grunn for den sene debuten oppgir Noll selv at hun ikke tidligere hadde kunnet finne tid til å skrive, da hun hadde ansvaret for å oppdra tre barn og assistere sin ektemann i hans legepraksis.

Nolls første roman ble en øyeblikkelig bestselger i Tyskland. Hennes psykologiske thrillere er oversatt til et tyvetalls språk og er blitt brukt som grunnlag for flere filmer. Hun regnes som Tysklands kanskje mest suksessfulle moderne krimforfatter. I hjemlandet er hun blitt omtalt som «Tysklands Patricia Highsmith».

Noll er hittil ikke oversatt til norsk.
 
## Bibliografi
* *Der Hahn ist tot* (1991)
* *Die Häupter meiner Lieben* (1993)
* *Die Apothekerin* (1994)
* *Der Schweinepascha* (1996)
* *Kalt ist der Abendhauch* (1996)
* *Stich für Stich* (1997)
* *Röslein rot* (1998)
* *Die Sekretärin* (2000)
* *Selige Witwen* (2001)
* *Rabenbrüder* (2003)
* *Falsche Zungen* &ndash; noveller (2004)
* *Ladylike* (2006)
* *Kuckuckskind* (2008)

## Priser og utmerkelser
* Glauser-prisen 1994
* Criminale-prisen 1994, for *Die Häupter meiner Lieben*
* Glauser Ehrenpreis 2005
* Criminale-prisen 2005, for samlet forfatterskap

## Referanser


## Eksterne lenker
* 
* 
* 
*  Om Noll og hennes forfatterskap
*  Pressemelding ved utdeling av Criminale-prisen 2005
*  Ingrid Noll med egne ord i ''Die Zeit''
Jules Rimet-trofeet

**Jules Rimet-trofeet** er oppkalt etter Jules Rimet, president i FIFA fra 1921 til 1954, som på eget 
initiativ fikk avviklet det første fotball-VM i Uruguay.

Trofeet ble utdelt til verdensmestrene i fotball fra 1930 til  vant trofeet til odel og eie i 1970 da de vant verdensmesterskapet i fotball for tredje gang. 

## Eksterne lenker
*
Jules Rimet

**Jules Rimet** (1873–1956) var president i det franske fotballforbundet fra 1919 til 1942 samt fra 1944 til 1949 og i FIFA fra 1921 til 1954. På Jules Rimets initiativ ble det første verdensmesterskapet i fotball arrangert i 1930. Pokalen ble oppkalt etter Rimet selv og heter da naturlig nok Jules Rimet-trofeet. Den ble vunnet av Brasil i 1970 da de vant VM for tredje gang.

## Referanser


## Eksterne lenker
* 
*
David James

**David Benjamin James** (født 1. august 1970 i Welvyn Garden City) er en engelsk fotballspiller som spiller for ÍB Vestmannaeyja.

## Klubbkarriere
James begynte sin klubbkarriere i Watford. I 1992 gikk han til Liverpool, men etter å ha sluppet inn 20 mål på 11 kamper ble han droppet av Liverpool-sjefen Graeme Souness.

Under Souness' etterfølger, Roy Evans, fikk James tilbake plassen sin. Sammen med lagkameratene Steve McManaman og Robbie Fowler var James en av de beryktede «Spice Boys» – et navn som henspeilte på at enkelte av Liverpool-spillerne var for glade i å feste og dermed ikke alltid presterte like bra på fotballbanen. 

I 1999 ble han solgt til Aston Villa og derfra til West Ham United sommeren 2001. West Ham rykket ned fra Premier League i 2003, og i januar 2004 ble James solgt til Manchester City. Han hjalp klubben til å bli i Premier League den sesongen ved blant annet å redde to straffer. Sommeren 2006 gikk han til Portsmouth for 1,2 millioner pund. I Portsmouth hadde James en suksessfull tid, der FA-cup-gullet i 2008 var høydepunktet. James stod også i mål i FA-cup-finalen i 2010, men her tapte Portsmouth 0–1 etter et frisparkmål fra Didier Drogba. Dette skulle vise seg å bli James' siste kamp for Portsmouth, da han i juli 2010 Signerte for Bristol City, som spiller i The Championship, på free-transfer. Fra Bristol City gikk ferden i 2012 videre til Bournemouth. Der ble han til kontrakten ble terminert i mars 2013. Den 2. april samme år signerte han som spillende trener for den islandske klubben ÍB Vestmannaeyja, hvor hans tidligere lagkamerat fra Portsmouth-tiden, Hermann Hreiðarsson, er trener.

## Landslagskarriere
James debuterte på  i en vennskapskamp mot  i 1997 og var i mange år reserve for David Seaman. I 2002 overtok James som førstekeeper og spilte alle Englands kamper under EM 2004. Etter at han gjorde en feil i 2-2-kampen mot Østerrike i september 2004, tok Paul Robinson over posisjonen som Englands førstevalg i mål. Etter at Fabio Capello tok over som England-manager i 2008, ble David James igjen den foretrukne målvakten på landslaget. I VM 2010 stod James i mål i tre av de fire kampene England spilte. Robert Green stod den første kampen mot , men mistet plassen etter en stor tabbe som gjorde at kampen endte uavgjort. Etter VM gav James seg på landslaget. 

James spilte totalt 53 A-landskamper for England og har blant annet vært med i troppen til VM tre ganger: 2002 i Japan/Sør-Korea, 2006 i Tyskland og 2010 i Sør-Afrika.

## Utmerkelser
I 2012 ble James utnevnt til medlem (MBE) av Den britiske imperieordenen for sin innsats for fotballsporten og for sitt veldedige arbeid. 

## Referanser


## Eksterne lenker
* 
* 
* 
*
Løselighet

**Løselighet** er den mengde av et stoff som lar seg oppløse i et bestemt løsemiddel under gitte forhold. Den oppløste substansen kalles **løsningsstoff** og den oppløsende væsken (vanligvis til stede i mer enn rikelig mengde) kalles løsemiddelet. Til sammen utgjør disse en løsning. Prosessen kalles oppløsning, eller hydrering dersom løsemiddelet er vann.  

En løsning i likevekt som ikke kan holde på mer av løsningsstoffet sies å være mettet. Løseligheten av en substans oppløst i en annen avgjøres av intermolekylære krefter mellom løsemiddel og løsningsstoff, temperatur, endringen i entropi som adfølger oppløsningen, tilstedeværelse og mengde av andre substanser, og trykk eller partialtrykk av en løsningsgass. 

Løselighetskonstanten er et særtilfelle av en likevektskonstant. Den beskriver likevekten mellom oppløst salt og uoppløst salt. Løselighetskonstanten er anvendelig for fellingsreaksjon som er det motsatte av oppløsningsreaksjon. Løselighetskonstanten er temperaturavhengig.

Selv om løsninger gjerne anses å være faste stoffer som blandes ut i væsker, kan to hvilke som helst aggregatstilstander blandes og kalles en løsning. Hydrogen (en gass) kan oppløses i palladium (fast stoff), og rustfritt stål er en løsning av et fast stoff i et annet fast stoff (kalt en legering). Ftalater oppløses i plastikkstoffer og virker plastifiserende.

Ved særskilte betingelser kan løsninger holde mer av et løsningsstoff enn løsemiddelet normalt kan oppløse. Dette kalles overmetning.

løsemidler blir vanligvis karakterisert som polare eller nonpolare. Den generelle tommelfingerregelen er at «likt oppløser likt». Dette betyr at polare løsemidler vil oppløse ioniske forbindelser og kovalente forbindelser som ioniserer, mens nonpolare løsemidler vil oppløse nonpolare kovalente forbindelser. For eksempel vil vanlig bordsalt, en ionisk forbindelse, oppløses i vann, men ikke i etanol.  

Vann og nonpolare løsemidler er *ublandbare* (*immiscible*), dvs. de danner ikke homogene blandinger, men deler seg i to distinkte faser eller danner melkeaktige emulsjoner.

## Løselighet av bindingstype i vann
Denne tabellen gir en viss indikasjon av hvordan typen av kjemisk binding relaterer til løselighet i vann.

## Løselighet av ioniske forbindelser i vann
Denne tabellen presenterer en oversikt over løselighet av salter i vann. 

## Se også
* Konsentrasjon (kjemi)
* Differensialløselighet (LogP)
* Blandbarhet
* Løsemiddel

## Nettilgjengelig analyse
ALOGPS  interaktiv utregning av vanndig løselighet for forbindelser ved Virtual Computational Chemistry Laboratory
Kilchoman

**Kilchoman** er en skotsk whisky. Destilleriet med samme navn startet med whiskyproduksjon i juni 2005, og whiskyen blir i sin helhet produsert på gården *Rockside Farm* på øya Islay. Kilchoman planlegger tappinger av 5-, 8-, 10-, og 12-år gamle whiskyer. 

## Eksterne lenker
*
Goalball

**Goalball** er et ballspill for synshemmede. Det spilles på en 18 m og 9 m bred bane av to lag med tre personer. Hvert lag kan dessuten ha inntil tre innbyttere. Lagene triller en ball med innebyggede bjeller langs bakken. De på det andre laget må da prøve å stanse ballen med kroppen. Hvis ballen passerer linjen bak dem, er det mål. Hvis ballen treffer sidelinjen går den til en av personene på det andre laget. Det spilles med bind for øynene som alle må ha på seg for at det skal bli rettferdig.

Goalball er en idrett i paralympiske leker, fra 1976 for menn og fra 1984 for kvinner. Første VM ble arrangert i 1978.

## Referanser
London Stock Exchange

**London Stock Exchange** er en aksjebørs i London i Storbritannia. Børsen ble etablert i 1801, og er en av verdens største aksjebørser.  Børsens historie går tilbake til 1697 da John Castaing, som hadde et kontor hos Jonathan's Coffee-House, publiserte kurser på aksjer og råvarer under navnet *The Course of the Exchange and other things*.

## Eksterne lenker
*
LSE

**LSE** kan vise til:

*London School of Economics and Political Science
*London Stock Exchange
*Lahore School of Economics
*Lahore Stock Exchange
*Luzern-Stans-Engelberg-Bahn
Nils Flakstad

**Nils Erik Flakstad** (1907&ndash;1979) var en norsk billedhugger.

Han studerte på Statens håndverks- og kunstindustriskole 1928-30, og under Axel Revold og Wilhelm Rasmussen på Statens kunstakademi 1930-32. 

Han var lærer ved Statens håndverks- og kunstindustriskole 1955-75. Han startet som maler og begynte først i slutten av 1930-årene med skulptur. Blant hans arbeider kan nevnes bidrag på Oslo rådhus, foran Haugesund rådhus, et relieff i Stortingets trappehall, og monumenter over falne i Hamar, Haugesund og på Akershus festning.  I 1946 var han med på å stifte Norsk Billedhoggerforening

## Referanser


## Eksterne lenker
* 
* 
* Artikkel i Norsk kunstnerneksikon
Peter Abildgaard

**Peter Abildgaard** (født 30. mars 1695 i Trondheim, død 25. januar 1778) var en norsk prest.

Han var sønn av premierløytnant i artilleriet Jens Abildgaard og Hilleborg Bugge, gikk på Trondhjems Skole under den berømte rektor Anders Broch og ble der til august 1708, da skolebygningen brant. Foreldrene, som levde i trange kår, kunne ikke skaffe de tre sønnene privat undervisning, men ble hjulpet av daværende oberstløytnant Vincents Budde, som skaffet dem plass ved Christianias skole. Her ble Abildgaard ferdig til universitetet 1711, men utsatte reisen på grunn av pesten i København. Da han skulle av sted i 1712, hadde han ingen penger og måtte ta en huslærerpost hos en prest på Nøtterøy for å tjene litt.

1713 kunne han reise og ble student samme år. Ved Søren Lintrups velvilje fikk han kost på Klosteret, som han måtte gi slipp på 1714, etter å ha tatt examen philosophicum og baccalaureigraden. Siden han ikke hadde noen understøttelse, måtte han reise hjem til Norge som huslærer, først hos lagmann Stockfleth, siden hos presten Søren Michelsen i Asker. Her var han da Karl XII inntok Christiania i 1716. Svenskene hadde posteringer i Asker, slik at Abildgaard kunne skaffe seg en og annen opplysning- Flere ganger våget han seg på øde skogsstier til general Lützows hovedkvarter i Lier for å gi beskjed.

I 1718 dro han tilbake til København, tok examen theologicum og holdt dimisspreken. Da han ville hjem til Norge så snart som mulig, måtte han reise over Fladstrand i åpen båt med en kurer i januar 1719. Han kom helskinnet i land og dro til Trondheim som privatlærer, inntil han 1720 ble personalkapellan hos sogneprest Christoffer Hersleb i Stod.

1726 ble han sogneprest på Røros, og her virket han i 52 år til sin død. Han var en dyktig teolog, og dessuten kjent med matematikk, fysikk, botanikk og flere andre fag. Han innla seg særlig fortjeneste i skole- og fattigvesenet, blant annet ved å oppsamle en kapital på 2000 riksdaler for de fattige. Som predikant tilhørte han den gamle ortodokse skole. Han ble gift første gang 1722 med Anna Sophia Hersleb (1704&ndash;45), biskop Peder Herslebs søster, og annen gang 1752 med Anna Hjort (1695&ndash;1778). I første ekteskap hadde han åtte sønner og tre døtre.

## Bibliografi
* *Taksigelses og Jubel Prædiken for Guds naadige Providence som har holdt Røraas Kobber Verk ved lige i 100 Aar holdet i Røraas kirke den 9de Octobris 1744* (Trondhjem, 1744)
* *Klage-Prædiken over den stormægtigste og høybaarne Herre, nu høysalig hos Gud Hr. Christian den Siette, Konge til Danmark og Norge, &c. holden i Røraas Kirke Ao. 1746 Nov. 27* (Trondhjem, 1747)
* *Christelig Liig-Prædiken over ... Mathias Volqvart Bruun, fordum Oberstiger ved Røraas Gruer ... begravet i Røraas Kirke den 18. Decembr. 1761* (Trondhjem, 1762)
* *Lig-Tale over velædle og velfornemme Seign. Johannes Wallör, Casserer og Berg-Skriver ved Röraas Kobber-Verk, holden i Röraas Kirke den 22 Octobr. 1762* (Trondhjem, 1763)

## Kilder
* *[[Dansk biografisk Lexikon]]*
* *[[Hjalmar Pettersen: Bibliotheca Norvegica, B. 1. Norsk boglexikon 1643-1813]]*
The Parent Rap

***The Parent Rap*** er en episode i den animerte serien *[[The Simpsons]]*. Episoden er i den trettende sesongen av serien og ble vist 11. november 2001 i USA og 9. juni 2006 i Norge.

## Handling

Mens Homer kjører barna til skolen,  får han høre om en konkurranse på KBBL. Han ber barna hoppe av og følger etter bilen til KBBL på jakt etter 40 dollar. Barna, Bart og Milhouse, finner en politibil og nøler ikke med å hoppe inn i den. De trodde den var tom, men hunden til politi-sjefen Clancy Wiggum er der. Ved et uhell kjører bilen av gårde, og dette blir sett på som tyveri.

Familien havner i en domstol (det nevnes at det er blitt en vane for familien, som et slags sosialt samvær) for Barts tyveri. Mens dommer Snyder er på ferie, kommer det inn en erstatter, dommer Constance. Hun er mye mer streng og dømmer Homer og Bart til å være lenket sammen. De to er sammen på skolen, på soverommet og til og med på Moe's Bar.

Familien Simpson blir lei av straffen, og kutter av tråden. Straffen for *det* blir at de begge må gå med gapestokk. De kutter imidlertid den og, med Flanders' verktøy. Homer og Marge bestemmer seg for å ta hevn på dommeren og lusker seg til hennes bobåt. Først skulle de sette et banner med kritikk, men det endte med at Homer kastet en murstein på båten. Båten sank og de to havner i retten igjen. Dommer Constance skal akkurat til å dømme Bart til fem år på barnehjem når den gamle dommeren kommer tilbake. Han, som vanlig, legger ned saken. Constance protesterer, men Snyder konkluderer med at han er sjefen.
Jomfru Trofast

***Jomfru Trofast*** er en norsk stumfilm fra 1921 basert på et skuespill skrevet av Vilhelm Krag.  Filmen er en fortelling fra Sørlandet. Regien var ved Rasmus Breistein. Egil Sætren er kredidert for dekorasjoner. Filmen er restaurert og bevart.

## Handlingen
Tone, som bor hos sin onkel Albertus, er blitt forelsket i den fattige sjøgutten Tellef. Albertus får sendt Tellef til sjøs for å forhindre at forholdet utvikler seg. Tone blir fortvilet og lover evig troskap til Tellef, og hun sier nei til alle friere som melder seg. Albertus sender et brev til Tellef som er i Pensacola og sier at Tone skal gifte seg med lensmannen. Tellef rømmer fra skipet han jobber på, og dette forliser, slik at alle antar at han er omkommet. Tone holder seg til troskapsløftet sitt, og flytter til Tellefs mor. Noen år etter treffer Tellef en venn hjemmefra i Pensacola, og denne kan fortelle om skipsforliset, at Tone fortsatt er ugift, og at Albertus har løyet for ham. Tellef reiser straks hjem, og kommer akkurat tidsnok til å forhindre at morens hus blir solgt på tvangsauksjon, og han og Tone møtes og får hverandre.

## Rolleliste
* Asta Nielsen –  Tone 'Jomfru trofast' 
* Henrik Børseth –  Tellef 
* Edvard Drabløs –  Albertus Kvalhei, Tones onkel 
* Lars Tvinde –  Killingland, lensmann 
* Henny Skjønberg –  Stine, Tellefs mor 
* Eugen Skjønberg –  Peder flotten 
* Botten Soot –  Mary, bardame i Pensacola 
* Johs. Jensen –  Presten 
* Egil Sætren –  En sjøgutt

## Referanser


## Eksterne lenker
*
Danske hunderaser

**Danske hunderaser** er en liste over hunderaser med opprinnelse i Danmark. Listen teller fem hunderaser, men kun tre av dem er egentlig helt danske av opprinnelse. En rase regnes nemlig som dansk-svensk av opprinnelse og en annen stammer fra Grønland, som offisielt er dansk territorium, og er derfor tatt med i oversikten. Derimot anerkjennes hunderasen grand danois, til tross for navnet, ikke offisielt som dansk, men som tysk.

## Om danske hunderaser

### [[Vakt- og vokterhunder]]
* Broholmer
* Dansk-svensk gårdshund (felles med Sverige)


Fil:Ivarr.JPG|Broholmer
Fil:Danishswedish-blacktri1.jpg|Dansk-svensk gårdshund


### [[Spisshunder]]
* Dansk spets (anerkjennes av Nordisk Kennelunion, men ikke av FCI)
* Grønlandshund (Grønlands nasjonalhund)
* Sort spets (anerkjennes av Nordisk Kennelunion, men ikke av FCI)


Fil:Dansk spids2.jpg|Dansk spets
Fil:Perro groenlandés.jpg|Grønlandshund
Fil:Danishblackspitz1.jpg|Sort spets


### [[Stående fuglehunder]]
* Gammel dansk hønsehund


Fil:Gamledanskchicken1.jpg|Gammel dansk hønsehund


En vitenskapelig studie av fem hunderasene, publisert i Journal of Animal Science den 29. august 2013, viser at dansk spets har størst genetisk variasjon, fulgt av dansk-svensk gårdshund, broholmer, gammel dansk hønsehund og grønlandshund. Dette forundret noen, siden grønlandshunden er den mest utbredte av rasene, men studien viser altså at disse faktorene ikke nødvendigvis har noen sammenheng.

## Se også
* Nordiske hunderaser
** Finske hunderaser
** Islandske hunderaser
** Norske hunderaser
** Svenske hunderaser

## Referanser
Kommunenes Filmcentral

**Kommunenes Filmcentral** (KF) var et aksjeselskap opprettet i 1919 av Kommunale Kinematografers Landsforbund. I en periode produserte KF også skolefilm og drev eget filmlaboratorium. KF var eid av 41 norske kommuner og Kommunale Kinematografers Landsforbund. KF ble kraftig redusert 2000 da Oslo kommune solgte sin aksjepost samtidig med at  amerikanske samarbeidspartnere som Fox og Disney etablerte egne avdelinger. KF ble nedlagt i  2001.

## Eksterne lenker
*
Liste over skotske whiskydestillerier

Dette er en liste over Skotske whiskydestillerier, inndelt etter regioner.

*Denne listen er ukomplett. Legg gjerne til flere destillerier ved å trykke 'rediger*'

## Campbeltown
*Glengyle 
*Glen Scotia 
*Springbank Distillery

## Islands
*Arran 
*Blackwood 
*Highland Park distillery 
*Isle of Jura 
*Scapa
*Talisker 
*Tobermory

## Islay
*Ardbeg
*Ardnahoe
*Bowmore 
*Bruichladdich  
*Bunnahabhain 
*Caol Ila 
*Kilchoman
*Lagavulin
*Laphroaig

## Lowlands
*Auchentoshan 
*Bladnoch 
*Glenkinchie

## Northern Highlands
*Balblair 
*Clynelish
*Dalmore
*Glen Ord  
*Glenmorangie
*Old Pulteney
*Teaninich
*Tomatin
*Royal Brackla

## Eastern Highlands
*Daftmill
*Fettercairn
*Glen Garioch
*Glencadam
*Royal Lochnagar

## Western Highlands
*Ben Nevis
*Dalwhinnie
*Glengoyne
*Loch Lomond
*Oban

## Southern Highlands (Midlands)
*Aberfeldy 
*Blair Athol
*Deanston
*Edradour
*Glenturret
*Tullibardine

## Speyside
*Aberlour
*Allt-A-Bhainne
*Ardmore
*Auchroisk
*Aultmore
*Balmenach
*The Balvenie
*Benriach
*Benrinnes
*Benromach
*Cardhu
*Cragganmore
*Craigellachie
*Dailuaine
*Dufftown
*Glen Elgin
*Glenglassaugh
*Glen Grant
*Glen Keith
*Glen Moray
*Glen Spey
*Glenallachie
*Glenburgie
*Glendronach
*Glendullan
*Glenfarclas                            
*Glenfiddich
*The Glenlivet
*Glenlossie
*Glenrothes
*Glentauchers   
*Inchgower
*Kininvie
*Knockando
*Knockdhu (An Cnoc)
*Linkwood
*Longmorn
*Macallan
*Macduff (Glen Deveron)
*Mannochmore
*Miltonduff (Mosstowie)
*Mortlach
*Speyburn
*Speyside
*Strathisla
*Strathmill
*Tamdhu
*Tomintoul
*Tormore

## Eksterne lenker
* Whiskywiki.no
Kvotering

**Kvotering** benyttes for å indikere at man må gi en gruppe ekstra fordeler i forhold til andre grupper for å få en sammensetning av personer innen en yrkesgruppe, organisasjon, geografisk område, etc som man ønsker. Relevante identiteter for kvotering kan f.eks. være kjønn, funksjonsevne, seksuell orientering, etnisitet, religion eller geografisk tilhørighet.

## Kjønnskvotering
**Kjønnskvotering** er en betegnelse på en metode hvor man gir et av kjønnene en ekstra fordel ved for eksempel ansettelser fordi man ønsker en bestemt fordeling mellom menn og kvinner. Dette brukes spesielt i yrker som tradisjonelt har vært veldig mannsdominerte eller kvinnedominerte. I norsk politikk er et svært sterkt fokus på kjønnskvotering i minimal grad speilet i lignende tiltak for andre tradisjonelt underrepresenterte grupper. Radikal kjønnskvotering er ulovlig i Norge etter at EFTA-domstolen dømte Norge for kjønnsdiskriminering i 2003 i en prinsipiell sak initiert av Dag Øistein Endsjø om øremerking av vitenskapelige stillinger bare for det ene kjønn.

I Norge er det lov til å kvotere inn kvinner om de er underrepresentert. Likestillingsloven gir dog ikke den samme muligheten til å kvotere inn menn; per i dag er det kun mulig innen omsorgsyrker.

## Etnisk kvotering
**Etnisk kvotering** brukes for å få en bedre sammensetning av personer med forskjellige etniske bakgrunner i en gruppe.

## Positiv særbehandling
**Positiv særbehandling**, også kalt «positiv diskriminering», (engelsk: *affirmative action*) vil si å gi en fordel til personer fra en underrepresentert gruppe, samtidig som personer fra den overrepresenterte gruppen ikke gis den samme fordelen. Det er adgang til å benytte seg av positiv særbehandling på alle diskrimineringsgrunnlag.

## Se også
* Likestilling
* Lov om forbud mot diskriminering på grunn av seksuell orientering, kjønnsidentitet og kjønnsuttrykk
* Likestillings- og diskrimineringsloven
* Likestillingsloven
* Likebehandling
* Forskjellsbehandling
* Kjønnslikestilling

## Referanser


## Eksterne lenker
*
Matthew Barney

**Matthew Barney** (født 25. mars 1967 i San Francisco, California) er en multikunstner.

Tittelen på Barneys femdelte kunstsyklus er hentet fra anatomien. Cremaster er navnet på den muskelen som påvirker mannens testikler som reaksjoner på ytre stimuli. Cremaster-muskelen kan ikke kontrolleres av viljen, og blir dermed en metafor for indre konflikter fysiske og psykiske krefter som er sentral i Barneys kunst.

## Referanser


## Eksterne lenker
* 
* 
*  The importance of Matthew Barney nytimes.com
Poise

**Poise** (P) er enheten for dynamisk viskositet i Cgs-systemet. Navnet er etter Jean Louis Marie Poiseuille.

:1 P = 1 g·cm−1·s−1

Den analoge enheten i SI-systemet er pascalsekund (Pa·s):

:1 Pa·s = 1 kg·m−1·s−1 = 10 P

Poise brukes ofte med prefikset centi-: en centipoise (cP) er et millipascalsekund (mPa·s) i SI-enheter.

Vann har en viskositet på 0,0089 poise ved 25 °C.

De fleste kjemikalier får sin viskositet målt i poise.
Polens herrelandslag i fotball

**Det polske herrelandslaget i fotball** er det nasjonale fotballaget i Polen, og dette landslaget blir administrert av Polens fotballforbund. Det polske fotballforbundet ble stiftet i 1919, og de ble medlem av FIFA i 1921. Polen har deltatt i ni VM-sluttspill mellom 1938 og 2022, og nasjonalstadion er Stadion Narodowy i Warszawa.

## Historie

Laget spilte sin første internasjonale kamp den 18. desember 1921 i Budapest mot , de ble i denne kampen slått 0&ndash;1. I de olympiske sommerlekene i 1972 i München vant laget gullmedaljen, i 1976 vant de sølvmedaljen under de olympiske sommerlekene i Montreal, det samme gjorde de i 1992 da de olympiske sommerlekene ble arrangert i Barcelona. I verdensmesterskapet i fotball har det polske laget havnet på tredjeplass to ganger, første gang i 1974, og andre gang i 1982.

EM i Østerrike/Sveits i 2008 var Polens første deltagelse i et EM-sluttspill noensinne. Etter å ha blitt slått ut i gruppespillet både der og på hjemmebane i 2012 nådde Polen kvartfinalen i EM 2016 etter å ha slått Nord-Irland, Ukraina og Sveits på veien. I kvartfinalen tapte de for de senere mestrene Portugal etter straffesparkkonkurranse.

## Meritter
* Beste resultat fra VM: Nr. 3 i 1974 og 1982.

## VM-resultater

## EM-resultater

## Nåværende tropp
Oppdatert 14. juni 2024.
Polens  tropp til EM i fotball 2024 fra 14. juni til 14. juli 2024.

### Andre spillere
Spillere som har vært med i landslagstroppen de siste 12 månedene.

}

## Referanser

* Olsen, Egil Roger (2002): *DRILLOS VERDEN*.  Kagge Forlag AS, OSLO. ISBN 82-489-0244-7

## Eksterne lenker
*  Hjemmeside til det polske fotballforbundet
*  FIFAs profil om Polen
*  FIFAs VM-2006 profil om Polen
Fantegutten

***Fantegutten*** er en norsk spillefilm fra 1932, i regi av Leif Sinding. Han skrev også manuset, som bygger på Harald Meltzers roman av samme navn, utgitt posthumt i 1873. Egil Sætren ble kreditert for dekorasjoner.

## Handling
Filmen utspiller seg i en dal en vårdag. Et par blir begravet i et snøskred, men deres sønn *Iver* lykkes i å unnkomme som gjennom et mirakel. Han blir funnet av storbonden *Sjur Rognved*, som lar gutten bo hos seg. I oppveksten blir *Ivar* forelsket i bondens datter *Ragnhild*, som besvarer hans kjærlighet. En dag kommer et sigøynerfølge til gården og en kvinne i følget, *Marja*, kjenner igjen *Iver* som sin brorsønn. Når bonden får vite  dette vil han ikke lenger at *Ragnhild* skal gifte seg med *Iver*, da han ikke anser «sigøynerblod» som rent. *Iver* blir rasende over dette og tar sin tilflukt til de reisende. *Iver* finner imidlertid det omreisende livet altfor usikkert og det gjør ham meget trøtt. Når han hører at *Ragnhild* skal gifte seg med *Bottolf* bryter han med de reisende og reiser hjem igjen. Han lykkes i å stanse bryllupet i siste stund og til slutt gir også storbonden et klarsignal til giftemål mellom *Iver* og *Ragnhild*.

Det finnes en alternativ slutt, hvor *Iver* avbryter *Sjur* og *Ragnhild* innen de kommer til kirken. Deretter ser man *Ragnhild* og *Iver* i kirken syngende en salme sammen med en oppslått bibel mellom seg.

## Musikk
*«Fanteguttens lengsel» (Mel.: Reidar Thommessen)
*«Foni mi gitara» (Mel.: Reidar Thommessen)
*«Elsk mig, zigeuner» (Mel: *[[Jacques Armand]]*, eg. Olof Thiel)

## Rolleliste
*Odd Frogg	– Iver, fantegutten
*Egil Eide – Sjur Sjursen Rognved, storbonde
*Helga Rydland – Aase, Sjurs hustru
*Randi Brænne – Ragnhild, Sjurs og Aases datter
*Amund Rydland - Mons Bottolfsen
*Finn Bernhoft – Bottolf, hans sønn
*Oscar Larsen – Presten
*Reidar Kaas – Parkas, en sigøynerhøvding
*Ellen Sinding – Tatjana, danserinne
*Marie Hedemark – Marja, en spåkone
*Eugen Skjønberg – Christian, Marjas mann
*Mimi Kihle	– Ilona, Christians og Marjas datter
*Per Kvist – Elias, en sigøyner
*Alfred Maurstad – Stephan, en sigøyner
*Arthur Barking – Boris, en sigøyner
*Egil Sætren  – Fanten, Ivers far
*Alfhild Grimsgaard – Fantens kone, Ivers mor

## Eksterne lenker
* 
* ''Fantegutten'' i Svensk Filmdatabas''
E.ON

**E.ON AG** er et tysk energiselskap med hovedkontor i Düsseldorf. Selskapet er et av verdens største energiselskaper, og er aktivt i en rekke land. Selskapet oppstod i 2000 gjennom en fusjon av de tradisjonsrike energikonsernene VEBA og VIAG.

## E.ON Ruhrgas

E.ON Ruhrgas er det største børsnoterte gass- og kraftselskap i verden. Selskapet har 88&nbsp;000 ansatte og hadde i 2007 en omsetning på 69 milliiarder euro, noe som tilsvarer 550 milliarder norske kroner. E.ON Ruhrgas erverver en fjerdedel av naturgassen sin fra Norge, men eier selv 30 prosent av Njord-feltet og 28 prosent av Skarv/Idun-reservene. Selskapet ønsker å ekspandere ytterligere på norsk sokkel ved å delta i lisensrunder samt ved oppkjøp av selskaper samt gassfelter.

## E.ON i Norge

E.ON Norge er en avdeling av E.ON Danmark, som er en del av det internasjonale privateide energiselskapet E.ON SE med 33 millioner kunder og 44.000 medarbeidere.

I Norge er bedriftsområdene til E.ON ladeinfrastruktur og ladeløsninger til elbiler.

## Referanser


## Eksterne lenker
*
Hennig-Olsen Is

**Hennig-Olsen Is AS** er Nordens eldste iskremprodusent. Årlig produserer de ca. 30 millioner liter iskrem og frosne desserter på fabrikken i Hannevika utenfor Kristiansand.

Iskrem fra Hennig-Olsen har sine røtter tilbake til 1924. Kristiansanderen Sven Hennig-Olsen lærte manuell iskremproduksjon under et opphold i Chicago i USA. Da han returnerte til hjembyen i 1924 hadde han med seg produksjonsutstyr og oppskrifter. Iskremproduksjon ble en bigeskjeft i tobakkskiosken han startet i Kristiansand. Selve iskremfabrikken ble åpnet i 1960. Da hadde sønnen Otto Johan Hennig-Olsen overtatt ledelsen av bedriften. Gjennom en avtale med det vi i dag kjenner som NorgesGruppen, ble Hennig-Olsen Is sikret landsdekkende distribusjon av iskrem i 1993. I 1996 tok 3. generasjon Hennig-Olsen over driften, og Paal Hennig-Olsen ble administrerende direktør.

Hennig-Olsen Is satt verdensrekord i 2015 med Verdens største krone-is. Krone-isen var 3,08 m høy og rommet 1080 l iskrem, 60 l sjokolade og 40 l jordbærsyltetøy. Den ble fortært av et publikum på ca 9000 mennesker som var til stede i Kristiansand under kåringen. Iskremen er omtalt i boka Guiness World Records for 2018.

## Eksterne lenker
* 
*
U Fleků

**U Fleků**, på norsk «hos Flek», er en pub og et mikrobryggeri i Praha, Tsjekkia. Det ligger i Gamlebyen, ikke langt fra Nasjonalteatret. U Fleků ble grunnlagt i 1499 som en familiebedrift. I 1762 ble bryggeriet kjøpt av Jakub Flekovský, som har gitt navn til stedet. U Fleků betyr flekk.

Det nåværende bryggeriet, som er det minste historiske i Praha, brygger et sterkt, mørkt øl som kun serveres i deres lokaler, og det eneste som serveres der.

## Eksterne lenker
*
Julemysteriet

***Julemysteriet*** er en barnebok av Jostein Gaarder, først utgitt i 1992. Boken er utformet som en adventskalender med 24 kapitler, og ble opprinnelig skrevet som adventsserie for NRK.

Sammen med de forutgående bøkene *[[Kabalmysteriet]]* (1990) og *[[Sofies verden]]* (1991) blir boken gjerne sett som del av en trilogi, tematisk samlet om identitetsutvikling i lys av europeisk kulturhistorie. Mens *Julemysteriet* handler om kirkens kulturhistorie og *Sofies verden* handler om filosofiens historie, legger *Kabalmysteriet* særlig vekt på den europeiske mytetradisjonen. Gaarder fikk Skolebibliotekarforeningens litteraturpris i 1993 for hele trilogien.
## Handling
På samme måte som *Kabalmysteriet* og *Sofies verden* er boken bygget opp med en noenlunde realistisk rammefortelling og en fiksjonsfortelling plassert inn i rammefortellingen, en teknikk som ofte beskrives som «kinesiske esker». I rammefortellingen opptrer gutten Joakim som sammen med faren kjøper en adventskalender i en liten eksotisk bokhandel; kalenderen har verken sjokolade eller plastfigurer.

Da Joakim åpner første luke dagen etter, faller det ned en lapp som handler om en jente ved navn Elisabet. I de følgende dagenes kalenderfortellinger reiser Elisabet både geografisk og historisk gjennom Europa og Lilleasia. Fortellingen starter i Oslo 1948 og slutter i Betlehem i år 0. Hun reiser sammen med «en brokete pilegrimsskare», og møter engler, sauer, sauegjetere, de tre vise menn og romerske menn.

## Referanser


## Eksterne lenker

* Trond gikk til Betlehem: – Visste ikke hva jeg bega meg ut på fra nrk.no
* N-ordet er borte fra «Julemysteriet», men ikke fra lydboka fra vl.no
PreussenElektra

**PreussenElektra** (offisielt *Preußische Elektrizitäts AG*) var et energiselskap med sete Hannover. Det ble grunnlagt i 1927 av den prøyssiske stat som ledd i nasjonaliseringen av energiforsyningen i Fristaten Preussen. Selskapet ble i etterkrigstiden et heleiet datterselskap av VEBA. Da VEBA i 2000 fusjonerte med VIAG og ble til E.ON gikk PreussenElektra opp i det nye selskapet. Fra 1. juli 2016 ble E.ONs kjernekraftvirksomhet skilt ut i selskapet PreussenElektra GmbH.

## Referanser
Sophie Winkleman

**Sophie Winkleman** (født 5. august 1980) er en britisk skuespiller. Hun er særlig kjent fra Channel 4-serien *[[Peep show]]*. Hun er utdannet i engelsk ved University of Cambridge. Hun ble i 2009 gift med Frederick Windsor.

## Referanser


## Eksterne lenker
*
Liste over episoder av Simpsons

Dette er en **liste over episoder i den [[animasjon|animerte]] [[TV-serie]]n ''[[Simpsons]]***. Serien begynte [[17. desember]], [[1989]] og avsluttet sin 20. sesong den [[17. mai]] [[2009]]. Serien har blitt forlenget frem til 21. sesong, og mer hvis mulig.

Pr. [[31. januar]] [[2010]] har 452 episoder av *The Simpsons* blitt vist i [[USA]].

For tiden er alle de tolv første sesongene tilgjengelig på DVD. Det har blitt  bekreftet at [[Fox]] vil prøve å gi ut to DVD-er hvert år. En [[The Simpsons Movie|fullaftens film]] hadde verdenspremiere [[27. juli]] [[2007]]. Serien er blitt skapt i [[The Tracey Ullman Show]], hvor det ble sendt Simpsons-kortfilmer.

Listen er organisert etter opprinnelig sendedato. Listen inneholer *ikke* [[Tracey Ullman-kortfilmene]] og *The Simpsons Movie''.

## Sesonger

## Episoder
### 1. sesong

### 2. sesong

### 3. sesong

### 4. sesong

### 5. sesong

### 6. sesong

### 7. sesong

### 8. sesong

### 9. sesong

### 10. sesong

### 11. sesong

### 12. sesong

### 13. sesong

### 14. sesong

### 15. sesong

### 16. sesong

### 17. sesong

### 18. sesong

### 19. sesong

### 20. sesong

### 21. sesong

### 22. sesong

## Kommende episoder

## Se også
*The Simpsons

## Eksterne lenker
* Offisiell episode-guide på Fox' webside TheSimpsons.com.
** Sesong 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18
* Episodeliste  på The Simpsons Archive. Besøkt 7. juni 2006
* Datoer på når DVD-er utgis på TVShowsOnDVD.com. Besøkt 17. oktober 2007
Lenkene brytes

***Lenkene brytes*** er en norsk film fra 1938 som ble regissert av  Olav Dalgard og Fredrik Barth.  Lenkene brytes er den andre i en «arbeider-trilogi». De to andre er *[[Det drønner gjennom dalen]]* (1937) og *[[Gryr i Norden]]* (1939). 

Filmen tar opp spørsmålet rundt alkoholmisbruken som også kastet skygge langt inn i den organiserte arbeiderbevegelsen. Den handler om livet i arbeiderungdomslagene, avholdsbevegelsens arbeid, om venneskap, samhold og kjærlighet mellom unge mennesker. Sigurd Evensmo skrev manus, og filmen ble laget som en spillefilm for ungdom.

## Rolleliste

## Eksterne lenker
*
Dean Jagger

**Ira Dean Jagger** (født 7. november 1903 i Columbus Grove i Ohio, død 5. februar 1991 i Santa Monica i California) var en amerikansk skuespiller. 

Jagger gjorde sin filmdebut i 1929 i filmen *The Woman from Hell* i 1929 med Mary Astor. Han var en fremgangsrik karaktærskuespiller som medvirket i nesten hundre filmer. Han vant en Oscar, i klassen beste mannlige birolle, for sin rolle som «Major Harvey Stovall» i filmen *[[Nerver av stål]]*. For det yngre publikum huskes han kanskje fra rollen som gansterboss i Bruce Lee-filmen *[[Game of Death]]* fra 1977.

Jagger har en stjerne på Hollywood Walk of Fame.

## Filmografi (utvalg)
* 1949 – *[[Nerver av stål]]*
* 1959 – *[[Nonnens historie (film)|Nonnens historie]]*
* 1972 – *[[Den sterkes rett]]* (TV)
* 1978 – *[[Game of Death]]*
* 1980 – *[[Alligator (film)|Alligator]]*

## Referanser


## Eksterne lenker
*
Edmund Gwenn

**Edmund Gwenn** (født **Edmund John Kellaway** 26. september 1877 i Wandsworth i London, død 6. september 1959 i Woodland Hills i California) var en engelsk teater- og filmskuespiller.

Gwenn vant Oscar for beste mannlige birolle for rollen som Kris Kringle i filmen *[[Mirakelet på Manhattan]]* (1947). Han har en stjerne på Hollywood Walk of Fame.

## Filmografi (utvalg)
* 1916 – *[[The Real Thing at Last]]*
* 1937 – *[[Alt for kjærligheten (1937)|Alt for kjærligheten]]*
* 1943 – *[[Lassie (1943)|Lassie]]*
* 1947 – *[[Mirakelet på Manhattan]]*

## Referanser


## Eksterne lenker
*
Ulf Selmer

**Ulf Selmer** (født 10. desember 1885, død 24. september 1961) var en norsk skuespiller og kunstmaler. 

Han var sønn av skuespillerparet Jens Andreas Ludvig Selmer (1845–1928) ved Christiania Theater og Eleonora Josephine Nielsen (1850–1930), som het Leonora Selmer på scenen.
:*Se [[Selmer (slekt)]] for mer om farsslekta
Selmer debuterte på [[Centralteatret]] i 1904, var i det reisende ensemblet *Nationalturneen* til [[Ludovica Levy]] (1856–1922) ett års tid, før han var hos [[Fahlstrøms Theater]] ett år. I 1911 gikk han til den nyåpnede [[Trondhjems Nationale Scene]] og var til 1918.  Så fulgte tre år ved [[Chat Noir]] og ett år ved [[Nationaltheatret]], før  han var  tilbake på Centralteatret, der han i 1944 feiret førti år. Hans siste opptreden var omkring 1954.

Han var med på å prege norsk film fra [[stumfilm]]ens tid til mer moderne film på midten av 1950-tallet. Han debuterte i *Den nye lensmannen* fra [[1926]] som var regissert av [[Leif Sinding]]. Hans siste film var *Portrettet* ([[1954]]) der [[Per Aabel]] hadde regien.

Selmer var en habil kunstmaler og er representert i [[Oslo Bymuseum]].

== Filmografi ==
* [[Filmåret 1954|1954]] – *Portrettet* 
* [[Filmåret 1954|1954]] – *Kasserer Jensen* 
*[[Filmåret 1952|1952]] – *Trine*
* [[Filmåret 1947|1947]] – *Sankt Hans fest*  
* [[Filmåret 1942|1942]] – *Det æ'kke te å tru*  
* [[Filmåret 1941|1941]] – *Kjærlighet og vennskap*
* [[Filmåret 1933|1933]] – *Vi som går kjøkkenveien*
* [[Filmåret 1932|1932]] – *Lalla vinner!* 
* [[Filmåret 1927|1927]] – *Syv dage for Elisabeth*
* [[Filmåret 1927|1927]] – *Fjeldeventyret* 
* [[Filmåret 1926|1926]] – *Den nye lensmannen''
## Referanser
__NOTOC__

## Eksterne lenker
*
Harold Russell

**Harold John Russell** (født 14. januar 1914 i Sydney i Nova Scotia i Canada, død 29. januar 2002 i Needham i Massachusetts i USA) var en canadisk-amerikansk krigsveteran. 

Han vant en Oscar i klassen beste mannlige birolle for sin rolle som «Homer Parrish», en sjømann som hadde miste begge hendene i krigen, i filmen *[[The Best Years Of Our Lives]]*. Han er en av to ikke-profesjonelle skuespillere som har vunnet en Oscar. Han har fått en stjerne på Hollywood Walk of Fame.

## Referanser


## Eksterne lenker
*
Greenford

**Greenford** er et stort område med forstadspreg i bydelen Ealing i vestlige London. Perivale regnes ofte som en del av Greenford. Det var tidligere en del av det tradisjonelle grevskapet Middlesex. Det ligger 18 km fra  Charing Cross i sentrale London. Det mest framtredende landemerkene er forstaden Horsenden Hill som ligger 85 moh, den lille sognekirken Holy Cross fra 1300-tallet, og herregodset Betham House, bygget av Edward Betham (ca. 1780).

Veien A40 går gjennom Greenford, og forbinder det sentrale London med motorveien M40. Det er to undergrunnsstasjoner som betjener stedet, Greenford og Sudbury Hill. Førstnevnte er også jernbanestasjon. 

## Toponymi
Stedsnavnet er første gang dokumentert i 848 som *Grenan forda*. Det er dannet fra angelsaksiske *grēne* og *ford* og har betydningen «stedet ved det grønne vadested». Greenford var kjent som Great Greenford for å skille det fra Little Greenford, som nå er kjent som Perivale. De latiniske endelsene *Magna* og*'Parva* har også blitt benyttet for å markere forskjellen.

## Historie
Horsenden Hill, som er rett ved Greenford, er med en høyde på 84 moh. et av de høyeste stedene i området, og har rester etter en bygdeborg fra oldtiden. Det er kjent at for rundt 2 500 år siden bosatte jernalderfolk seg på det som i dag kalles Horsenden Hill ved store mengder med keramikk er blitt funnet her. I 1978 ble jernalderbosetningen på denne høyden erklært som historisk monument av nasjonal betydning av English Heritage.

Det var antagelig i angelsaksisk tid at høyden fikk sitt nåværende navn, da stavet som *Horsendun*. Siste stavelse, *-dūn*, har betydningen borg. Stedsnavnet er første gang dokumentert i 1203, og det er avledet fra det angelsaksiske personnavnet Horsa pluss dūn, «Horsas borg».

Under den andre verdenskrig var høyden brukt til et luftvernbatteri. Det skulle beskytte lokale fabrikker fra flyangrep. Det er bygd inn to vannmagasiner i høyden på dens sørside, men disse er ikke lenger i bruk.

## Referanser


## Eksterne lenker
*The Parish of Greenford Magna
*Besøksguide til sognekirken Holy Cross (PDF)
*London Motorcycle Museum
Fammestad

Fammestad er en bygd i Alver Kommune. Stedet har ei lang historie med gårdsdrift, der mange av desse fremdeles er i drift, både melkeproduksjon, sau og ammeku.

Her har det bodd mennesker i lange tider, med mange små gårder i bratt og ulendt terreng. Vakkert og velholdt kulturlandskap. 

## Referanser
Alta-meteorittene

**Alta-meteorittene** er to meteoritter som stammer fra samme meteoroide. De ble funnet i Alta i 1902.
Det kan hende at en finsk del også har samme opphav.
Det er en blandingsmeteoritt, nærmere bestemt en stein-jern-meteoritt av undertypen palasitt. 
Det er Norges største meteoritt, med en vekt på 78,67 kilogram.

Den store meteoritten veier ca. 77,5 kilogram. Tromsø Museum har en avstøpning av denne (ikke utstilt).
Originalen ble fraktet til Wien hvor den ble saget i flere skiver og solgt rundt om i verden. 

Den lille meteoritten ble kjøpt av Bergen Museum, men har vært utstilt på Tromsø Museum siden 2005.

## Se også
* Meteorittnedslag i Troms 7. juni 2006

## Kilder
* Tromsø museum - fagenhet for geologi
* Astronomiforeningen i Agder - Referat fra møte 19.4.05

## Eksterne lenker
*
Walter Huston

**Walter Huston** (1883–1950) var en canadisk-amerikansk skuespiller.

Huston vant Oscar for beste mannlige birolle for rollen som Howard i filmen *[[Sierra Madres skatt]]* (1948). Han har en stjerne på Hollywood Walk of Fame. Huston var far til skuespiller og regissør John Huston og bestefar til skuespiller Anjelica Huston.

## Filmografi (utvalg)
* 1930 – *[[I lovens navn (film)|I lovens navn]]*
* 1932 – *[[Kvinnen fra Monte Carlo]]*
* 1932 – *[[The Beast of the City]]*
* 1932 – *[[Dodsworth]]*
* 1941 – *[[Malteserfalken]]*
* 1941 – *[[Du kan ikke kjøpe alt for penger]]*
* 1942 – *[[Yankee Doodle Dandy]]*
* 1943 – *[[Edge of Darkness (1943)|Edge of Darkness]]*
* 1948 – *[[Sierra Madres skatt]]*
* 1950 – *[[Kvegkongens datter]]*

## Referanser


## Eksterne lenker
*
Tequila

**Tequila** har flere betydninger:

## Brennevin
* Tequila (brennevin) – brennevin fremstilt fra blå agave med opprinnelse fra Mexico

## Geografi
* Tequila (Jalisco) – kommune og by i delstaten Jalisco i Mexico
* Tequila (Veracruz) – kommune i delstaten Veracruz i Mexico
* Tequila (vulkan) – vulkan i kommunen Tequila i delstaten Jalisco i Mexico

## Musikk
* Tequila (musikkgruppe) – gruppe som spiller rock
Norsk-Albansk Vennskapssamband

**Norsk-Albansk Vennskapssamband** var en organisasjon som arbeidet for kulturutveksling og solidaritet med det sosialistiske Albania på 1980-tallet og begynnelsen av 1990-tallet. I Overvåkningssentralens notat fra 1984 omtales Norsk-albansk Vennskapssamband som en frontorganisasjon for Marxist-leninistisk forbund. Blant organisasjonens tidligere ledere finner man Kristine Mollø-Christensen og Rolf Jørgensen som begge har stått fram offentlig som medlemmer av ML-gruppa Revolusjon.

I tidsskriftet *[[Revolusjon (tidsskrift)|Revolusjon]]* nr. 1 1990 skrev daværende leder, Kristine Mollø-Christensen, blant annet følgende om vennskapssambandets virksomhet:

:«En viktig del av vårt arbeid er arrangering av feriereiser til Albania. Reisedeltakerne kommer hjem som Albania-venner og de fleste blir medlem av Vennskapssambandet. Dette fordi Albania selv er den beste reklame for Albania og sosialismen."

I 1981 døde Albanias mangeårige statsminister, Mehmet Shehu, offisielt som følge av depresjon og selvmord.
Vennskapsambandets daværende formann, Rolf Juul Jørgensen erklærte da at: 

«Uanset hva som har utløst Mehmet Shehus sammenbrudd og sjølmord, så er det i seg sjøl en borgerlig handling og en politisk feil.»

Norsk-Albansk Vennskapssamband arrangerte også kulturkvelder og debattmøter der både venner og fiender fikk komme til orde. På ett av disse møtene var journalisten Per Egil Hegge invitert som foredragsholder, og innlegget hans ble seinere trykt som kronikk i *[[Aftenposten]]*.

## Referanser